Cavendish veltet i høy fart
Briten jobbet i noen små tideler iherdig med å holde seg på sykkelen, men til slutt maktet han ikke lenger: «Cav» gikk i asfalten så det sang. Utrolig nok klarte rytterne bak ham å styre unna, slik at verdensmesteren var den eneste som fikk et hardt møte med bakken i Qatar. Etter å ha sittet på bakken i noen minutter, der han tok seg til nakken, kom Cavendish seg på sykkelen igjen. Deretter trillet han rolig over målstreken, flankert av et par lagkamerater fra Team Sky.Tom Boonen kom ikke blant de ti beste under fredagens sjette og siste etappe av Qatar rundt, men tok likevel en overlegen seier sammenlagt. Belgieren vant også Qatar rundt i 2006, 2008 og 2009. Tyler Farrar ble nummer seks på den avsluttende etappen. I sammendraget var han 28 sekunder bak Boonen på 2.-plass. Franske Arnaud Demare vant avslutningsetappen på 2.20.24 timer. Katjusjas Alexander Kristoff ble beste norske på 5.-plass fredag.
Idet Mark Cavendish var i ferd med å rykke på oppløpet, kjørte han inn i en annen rytter.